CELEX: 32007D0614
Language: hr
Date: 2007-01-30 00:00:00
Title: 2007/614/Euratom: Odluka Vijeća od 30. siječnja 2007. o sklapanju Sporazuma, od strane Komisije, između Europske zajednice za atomsku energiju i Vlade Japana o zajedničkoj provedbi aktivnosti šireg pristupa u području istraživanja energije fuzije

11/Sv. 116
            
            
               HR
            
            
               Službeni list Europske unije
            
            
               251
            
         32007D0614
   
               L 246/32
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 30. siječnja 2007.
   o sklapanju Sporazuma, od strane Komisije, između Europske zajednice za atomsku energiju i Vlade Japana o zajedničkoj provedbi aktivnosti šireg pristupa u području istraživanja energije fuzije
   (2007/614/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir prijedlog Komisije,
   budući da:
   
               1.
            
            
               Komisija je, u skladu s Direktivama Vijeća od 16. studenoga 2000., koje su izmijenjene Odlukama Vijeća od 27. svibnja 2002., provela pregovore 26. studenoga 2003. i 25. studenoga 2004. s Vladom Kine, Vladom Japana, Vladom Republike Indije, Vladom Republike Koreje, Vladom Ruske Federacije i Vladom Sjedinjenih Američkih Država o uspostavljanju Međunarodne organizacije za energiju fuzije ITER za zajedničku provedbu projekta ITER-a.
            
         
               2.
            
            
               Pregovaračke stranke ITER-a su se suglasile na ministarskom sastanku u Moskvi 28. lipnja 2005. o gradnji ITER-a u Cadaracheu. One su se također suglasile o priloženom zajedničkom dokumentu o ulogama domaćina (Euratoma) i nedomaćina (Japana) o projektima ITER-a.
            
         
               3.
            
            
               U skladu sa zajedničkim gore navedenim dokumentom i izmijenjenim Direktivama Vijeća, Komisija je provela pregovore s Vladom Japana o Sporazumu o zajedničkoj provedbi aktivnosti šireg pristupa.
            
         
               4.
            
            
               Na sastanku u Tokiju 20. lipnja 2006. predstavnici Euratoma i Japana usvojili su Konačno izvješće o Sporazumu o širem pristupu koje je potvrdilo završetak pregovaračkog procesa, te zabilježlilo da Euratom i Japan sastavljaju subsidijarne dokumente.
            
         
               5.
            
            
               Predstavnici Euratoma i Japana su 22. studenoga 2006. potpisali Zajedničku deklaraciju o provedbi aktivnosti šireg pristupa koja utvrđuje detalje o doprinosima stranaka u odnosu na aktivnosti šireg pristupa.
            
         
               6.
            
            
               Potrebno je odobriti sklapanje Sporazuma, od strane Komisije, između Europske zajednice za atomsku energiju i Vlade Japana o zajedničkoj provedbi aktivnosti šireg pristupa u području istraživanja energije fuzije,
            
         ODLUČILO JE:
   Jedini članak
   1.   Ovime se odobrava sklapanje Sporazuma, od strane Komisije, za i u ime Europske zajednice za atomsku energiju, između Europske zajednice za atomsku energiju i Vlade Japana o zajedničkoj provedbi aktivnosti šireg pristupa u području istraživanja energije fuzije.
   2.   Tekst Sporazuma prilaže se ovoj Odluci.
   
      Sastavljeno u Bruxellesu 30. siječnja 2007.
      
         
            Za Vijeće
         
         
            Predsjednik
         
         P. STEINBRÜCK